LESENCEISTVÁND KÖZSÉG ÖNKORMÁNYZAT 

KÉPVISELŐ-TESTÜLETE 

8319 Lesenceistvánd, Kossuth u. 145.

Szám: 1/146-5/2014.
J E G Y Z Ő K Ö N Y V 

Készült:
Lesenceistvánd Község Önkormányzat Képviselő-testületének 2014. május 8-án 17.00 órai kezdettel megtartott  nyilvános üléséről

Az ülés helye:

Lesenceistvánd Önkormányzati Hivatal tanácskozó terme

Az ülésen megjelentek: 



Tóth Csaba 

polgármester

Nagy Károly 

alpolgármester

Dr. Benedek Ádám 
képviselő

Varjúné Fodor Edit 
képviselő
Távolmaradását bejelentette:

Orbán Kálmán 
képviselő

Tanácskozási joggal megjelent: 
Dr. Gelencsér Ottó 
jegyző


Marótiné Mohos Zsuzsanna vezető főtanácsos
Jegyzőkönyvvezető:
Lukács Tiborné 

Tóth Csaba  polgármester: Tisztelettel  köszönti a megjelent  települési  képviselőket, Dr. Gelencsér Ottó jegyző urat.

Megállapítja,  hogy  a  megválasztott 5  fő  települési  képviselőből 4 fő  jelen  van,  az  ülés  határozatképes,  azt  megnyitja. 

Javasolja, szavazzanak arra vonatkozóan, hogy a mai  nyilvános  ülés napirendjét  a kiküldött meghívóban foglaltaknak megfelelően hagyják jóvá, azzal a kiegészítéssel, hogy 
Harmadik  napirendi pontként vegyék fel a Klebelsberg Intézményfenntartó Központ Tapolcai Tankerülete támogatási kérelmét.
Kéri, hogy akinek a napirendi pontokon kívül más javaslata van, tegye meg. 

Más javaslat nem hangzott el. 

Kéri,   aki  egyetért  a  napirendi pontok megtárgyalásával,  kézfeltartással  szavazzon!
Lesenceistvánd Község   Önkormányzat  Képviselő-testülete 4 igen  szavazattal, ellenszavazat és tartózkodás nélkül  meghozta  a  következő:

28/2014.(V.8.)


            


        H a t á r o z a t o t 

1.) Az  önkormányzat 2013.évi költségvetéséről szóló rendelet módosítására javaslat

Előterjesztő:
Tóth Csaba polgármester

2.)Az önkormányzat 2013. évi költségvetésének  teljesítéséről beszámoló, a zárszámadásról szóló rendelet megalkotására javaslat

Előterjesztő:
Dr. Gelencsér Ottó jegyző 
3.)Klebelsberg Intézményfenntartó Központ Tapolcai Tankerülete támogatási kérelme

(szóbeli előterjesztés)
Előterjesztő:
Tóth Csaba polgármester

4.) Dr. Benedek Ádám Géza háziorvos közalkalmazotti jogviszonyának közös megegyezéssel történő  megszűntetésére javaslat

Előterjesztő:
Tóth Csaba polgármester
5.) A közcélú szennyvízelvezető rendszer és szennyvíztelep működtetéséről szóló bérleti – üzemeltetési szerződés jóváhagyására javaslat

Előterjesztő:
Tóth Csaba polgármester

6.)Beszámoló a gyermekek védelméről és a gyámügyi igazgatásról szóló 1997. évi XXXI. törvény helyi végrehajtásáról

Előterjesztő:
Tóth Csaba polgármester

 7.)Tájékoztató a Vöröskereszt helyi szervezetének          
     2013. évi működéséről

Előterjesztő:
Tóth Csaba polgármester

NAPIRENDI PONT ELŐTT
Tóth Csaba polgármester: Tájékoztatja a képviselő-testületi tagokat,  hogy a Tapolcai Önkéntes Tűzoltóság megtartotta közgyűlését, megküldték az önkormányzat részére költségvetésüket, hozzájárulnak minden évben 400 ezer forinttal támogatásukhoz, ezt a költségvetési rendelet tartalmazta.
Egy pályázatot benyújtottak, a közfoglalkoztatottakkal kapcsolatos programok kidolgozására, a külterületen, és egyéb helyeken elhelyezett hulladékot a program keretében szedjék össze. Ennek voltak technikai feltételei, olyan terepjáró jármű kellett volna, hogy ki lehessen menni a területekre, sajnos a pályázatot  nem támogatták.

Lesencetomaj Önkormányzata  a napközis gyermekek menzás ellátásában díjat emelt 2014. március 1. napjától.

Tapolcai Rendőrkapitányság kérte, hogy június 10. napjáig biztosítsanak lehetőséget arra, hogy lakossági fórumot tudjanak tartani, egyeztetés alatt van az időpont meghatározása.

Részt vett a Hungaricum által kiírt pályázat bíráló bizottságában Budapesten, az önkormányzat pályázatát támogatták, 1,7 millió forintot nyertek. 
NAPIRENDI PONTOK TÁRGYALÁSA 

1.) Az  önkormányzat 2013.évi költségvetéséről szóló rendelet módosítására javaslat

Előterjesztő:
Tóth Csaba 

                   polgármester
(Írásos előterjesztés a jegyzőkönyv mellékletét képezi.)

Tóth Csaba polgármester: A legutolsó módosítás óta  olyan események voltak, ami nem önkormányzati akaratból,  hanem felsőbb akaratból történtek, különféle  összegeket kaptak, és a költségvetést hozzá kellett igazítani a tényszerűséghez, ezt tartalmazza a rendelet módosításra tett javaslat.  
Kéri, akinek a 2013. évi költségvetésről szóló rendelet módosítással  kapcsolatban kérdése, hozzászólása van, tegye meg!

Kérdés, hozzászólás nem hangzott el. 

Tóth Csaba polgármester: Kéri, hogy az előterjesztésben leírtak alapján  a 2013. évi költségvetéséről szóló 3/2014. (V.14.) önkormányzati rendeletet  a Képviselő-testület alkossa meg. 

Lesenceistvánd  Község  Önkormányzat Képviselő-testülete – 4 igen szavazattal,    ellenszavazat és  tartózkodás  nélkül   - megalkotta  3/2014. (V.14.) önkormányzati rendeletét az Önkormányzat 2013. évi költségvetéséről szóló 3/2013. (II. 21)  önkormányzati rendelet módosításáról. 

2.)Az önkormányzat 2013. évi költségvetésének  teljesítéséről beszámoló, a zárszámadásról szóló rendelet megalkotására javaslat

Előterjesztő:
Dr. Gelencsér Ottó jegyző 

(Írásos előterjesztés a jegyzőkönyv mellékletét képezi.)

Tóth Csaba polgármester: Az előterjesztésben látható, hogy a társulások beépülése miatt a bevételi előirányzat 145 millió forintról 237 millió forintra lett teljesítve. Nemcsak a fejlesztésekre, hanem az év közbeni működésre is koncentrálnak, és különböző forrásokat próbálnak bevonni ahhoz, hogy azt a színvonalat, amit már megszoktak Lesenceistvándon, tartani tudják. 
Jól gazdálkodtak, takarékoskodtak, minden számlát időben ki tudtak fizetni, mindenki megkapta a különféle jogcímen törvényesen járó bérkiegészítést. 
Kéri, akinek az előterjesztéssel  kapcsolatban kérdése, hozzászólása van, tegye meg!

Kérdés, hozzászólás nem hangzott el. 

Kéri, hogy az előterjesztésben leírtak alapján  2013. évi zárszámadásról szóló 4/2014. (V.14.) önkormányzati rendeletet  a Képviselő-testület alkossa meg. 

Lesenceistvánd  Község  Önkormányzat Képviselő-testülete – 4 igen szavazattal,    ellenszavazat és  tartózkodás  nélkül   - megalkotta  4/2014. (V.14.) önkormányzati rendeletét Lesenceistvánd Község 2013. évi költségvetésének végrehajtásáról és a pénzmaradvány jóváhagyásáról.

3.)Klebelsberg Intézményfenntartó Központ Tapolcai Tankerülete támogatási kérelme

(szóbeli előterjesztés)
Előterjesztő:
Tóth Csaba polgármester

Tóth Csaba polgármester: A Klebelsberg Intézményfenntartó Központ Tapolcai Tankerülete az önkormányzatokkal együttműködve szeretné megrendezni 2014-ben is a hagyományos pedagógusnapot. Szeretnék kérni, hogy a rendezvényt 25.000 Ft összeggel támogassa Lesenceistvánd Önkormányzata.  Erre vonatkozóan adták be támogatási kérelmüket, javasolja, hogy adják meg ezt az összeget. 

Kéri, akinek a támogatással kérdése, javaslata van, tegye meg!

Kérdés, hozzászólás nem hangzott el. 

Tóth Csaba polgármester: Kéri szavazzanak arra vonatkozóan, hogy a Klebelsberg Intézményfenntartó Központ Tapolcai Tankerülete részére a pedagógusnapi rendezvény megtartásához 25.000 ft támogatást biztosít Lesenceistvánd Önkormányzata. 
Lesenceistvánd Község   Önkormányzat  Képviselő-testülete 4 igen  szavazattal, ellenszavazat és tartózkodás nélkül  meghozta  a  következő:

29/2014.(V.8.)


            


        H a t á r o z a t o t 

Lesenceistvánd Község Önkormányzat Képviselő-testülete a Klebelsberg Intézményfenntartó Központ Tapolcai Tankerülete kérelmét megtárgyalta, és a 2014. évi költségvetés terhére 20.000 ( húszezer) ft.- támogatást biztosít a 2014.évi pedagógusnap tankerületi megrendezésének költségeihez.
Felkéri a jegyzőt, hogy a döntésről a Tankerület Vezetőjét értesítse, felhatalmazza a polgármestert, hogy a támogatás átutalásáról a megállapodás aláírását követően intézkedjen.
Határidő: 2014. május 20.

Felelős: Tóth Csaba polgármester

              Dr. Gelencsér Ottó jegyző

4.) Dr. Benedek Ádám Géza háziorvos közalkalmazotti jogviszonyának közös megegyezéssel történő  megszűntetésére javaslat

Előterjesztő:
Tóth Csaba polgármester
(Írásos előterjesztés a jegyzőkönyv mellékletét képezi.)

Tóth Csaba polgármester: Doktor úr hozzájárult, hogy nyilvános ülésen tárgyalják a felmentésére vonatkozó napirendet, jogviszonyának közös megegyezéses megszüntetéséről lenne szó. A 40 éves jubileumi jutalom kifizetése megtörtént. Egy életpálya lezárul, nagyon köszönik  munkáját, és a képviselő-testület nevében is kívánja, hogy élvezze sokáig a nyugdíjas éveket. 
Kéri, akinek az előterjesztéssel  kapcsolatban kérdése, hozzászólása van, tegye meg!

Dr. Benedek Ádám képviselő: Bejelenti érintettségét, kéri a képviselő-testületet, hogy a szavazásból zárják ki. 
Tóth Csaba polgármester: Kéri szavazzanak arra vonatkozóan, hogy a képviselő bejelentését érintettségére hivatkozva ne fogadják el, a szavazásból Dr. Benedek Ádám képviselő urat ne zárják ki. 
Lesenceistvánd Község   Önkormányzat  Képviselő-testülete 3 igen  szavazattal, ellenszavazat és tartózkodás nélkül  meghozta  a  következő:

30/2014.(V.8.)


            


        H a t á r o z a t o t 

Lesenceistvánd Község Önkormányzat Képviselő-testülete Dr. Benedek Ádám képviselő érintettségére vonatkozó bejelentését tudomásul véve, a napirendi pont végszavazásából nem zárja ki. 
Tóth Csaba polgármester: Kéri szavazzanak arra vonatkozóan, hogy Dr. Benedek Ádám Géza háziorvos közalkalmazotti jogviszonyának közös megegyezéssel történő megszüntetését az előterjesztésben foglaltak alapján elfogadják. 
Lesenceistvánd Község   Önkormányzat  Képviselő-testülete 4 igen  szavazattal, ellenszavazat és tartózkodás nélkül  meghozta  a  következő:

31/2014.(V.8.)


            


        H a t á r o z a t o t 

1. )Lesenceistvánd Község Önkormányzat Képviselő-testülete Dr. Benedek Ádám Géza háziorvos (1946.09.28., an.: Juhász Ilona, 8318 Lesencetomaj, Ifjúság u. 11.) közalkalmazotti jogviszonyát a Közalkalmazottak jogállásáról szóló 1992. évi XXXIII. törvény 25. § (2) bekezdésének a) pontja alapján 2014. június 30. napjával közös megegyezéssel megszünteti.

2.) Lesenceistvánd Község Önkormányzata Képviselő-testülete felhatalmazza a polgármestert, hogy közalkalmazotti jogviszony közös megegyezéssel történő megszüntetéséről szóló megállapodást írja alá és a megszüntetéssel kapcsolatos szükséges intézkedéseket tegye meg.

Határidő:
2014. június 30.

Felelős:

Tóth Csaba polgármester
5.) A közcélú szennyvízelvezető rendszer és szennyvíztelep működtetéséről szóló bérleti – üzemeltetési szerződés jóváhagyására javaslat

Előterjesztő:
Tóth Csaba polgármester

(Írásos előterjesztés a jegyzőkönyv mellékletét képezi.)

Tóth Csaba polgármester: Ez egy államosítási folyamat, mely tulajdonképpen a közszolgáltatókat érinti. A DRV eddig is állami volt, most is az marad, csak most úgy lesz,  hogy egy azonos viziközmű rendszeren lévő önkormányzatok azok egy egységet képeztek,  egy szerződést kell, hogy kössenek a közszolgáltatóval. Ennek a szerződésnek vannak előkészítve az anyagai, ehhez kellene testületi döntést hozni, és akik a tapolcai szennyvíztelepre szállítják a szennyvizüket, mint Tapolca, Sáska, Zalahaláp, lesencei rész. Ennek  a vagyonértékelése folyamatban van, és ennek az átalakulása van most, 15 évre vonatkozóan. 
Kéri, akinek a napirendi ponttal kapcsolatban kérdése, hozzászólása van, tegye meg!

Kérdés, hozzászólás nem hangzott el.

Kéri szavazzanak arra vonatkozóan, hogy az előterjesztésben szereplő határozati javaslatot fogadják el. 

Kéri aki egyetért a javaslattal, kézfeltartással szavazzon !
Lesenceistvánd Község   Önkormányzat  Képviselő-testülete 4 igen  szavazattal, ellenszavazat és tartózkodás nélkül  meghozta  a  következő:

32/2014.(V.8.)


            


        H a t á r o z a t o t 

1.) Lesenceistvánd Község Önkormányzat Képviselő-testülete az előterjesztést és annak mellékleteit megtárgyalta. Mint ellátásért felelős a  tulajdonát képező víziközmű – rendszer (közcélú szennyvízelvezető rendszer és szennyvíztisztító telep) üzemeltetését  bérleti-üzemeltetési szerződés , mint  víziközmű üzemeltetési jogviszony keretében a  Dunántúli Regionális Vízmű Zrt,( 8600 Siófok , Tanácsház u 7.) alatti Üzemeltető gazdálkodó szervezet bevonásával kívánja ellátni  2014. június 30. napjával kezdődő , 2029 december 31. napjáig terjedő időszakban

Felhatalmazza a polgármestert a vagyonértékelést követően bérleti-üzemeltetési szerződés aláírására .

2.) Lesenceistvánd Község Önkormányzat képviselő-testülete , mint az 1. pontban megjelölt víziközmű – rendszer ellátásért felelős tulajdonosa   a víziközmű-szolgáltatásról szóló 2011.évi CCIX törvényben meghatározott , valamint a bérleti – üzemeltetési szerződésből eredő jogok gyakorlása  és kötelezettségek teljesítése érdekében képviseletével  a tulajdonos társak közül megbízza Tapolca Város Önkormányzatát .

Felhatalmazza a polgármestert , hogy a képviselet ellátásáról szóló szerződés aláírására.

Határidő: folyamatos

Felelős: Tóth Csaba 

              Polgármester
              Dr. Gelencsér Ottó

              jegyző

6.)Beszámoló a gyermekek védelméről és a gyámügyi igazgatásról szóló 1997. évi XXXI. törvény helyi végrehajtásáról

Előterjesztő:
Tóth Csaba polgármester

(Írásos előterjesztés a jegyzőkönyv mellékletét képezi.)

Tóth Csaba polgármester: A napirendi ponttal kapcsolatban elmondja, hogy egy nagyon jól kidolgozott, érthető, részletes anyag, mely tartalmazza, hogy a gyámügy, és a gyermekek védelmével kapcsolatban   az elmúlt évben mi történt Lesenceistvándon.

Kéri, akinek a napirendi ponttal kapcsolatban kérdése, hozzászólása van, tegye meg!

Kérdés, hozzászólás nem hangzott el.

Kéri szavazzanak arra vonatkozóan, hogy az előterjesztésben szereplő határozati javaslatot fogadják el. 

Kéri aki egyetért a javaslattal, kézfeltartással szavazzon !

Lesenceistvánd Község   Önkormányzat  Képviselő-testülete 4 igen  szavazattal, ellenszavazat és tartózkodás nélkül  meghozta  a  következő:

33/2014.(V.8.)


            


        H a t á r o z a t o t 

Lesenceistvánd Község Önkormányzat Képviselő-testülete megtárgyalta a gyermekek védelméről és a gyámügyi igazgatásról szóló 1997. évi XXXI. törvény 96. § (6) bekezdése alapján az Önkormányzat gyermekjóléti és gyermekvédelmi feladatok 2013. évi ellátásáról készített értékelést.

Az Önkormányzat a feladatellátásról szóló értékelést tudomásul vette, azt elfogadja és úgy határozott, hogy lehetőségeitől függően mindent elkövet a feladatellátás szinten tartása érdekében.

Az értékelést megküldi a Veszprém Megyei Kormányhivatal Szociális és Gyámhivatalához (8200 Veszprém, Megyeház tér 1.)

Felelős:  Tóth Csaba polgármester

Határidő: 2014. május 31.

7.)Tájékoztató a Vöröskereszt helyi szervezetének 2013. évi működéséről

Előterjesztő:
Tóth Csaba polgármester
(Írásos előterjesztés a jegyzőkönyv mellékletét képezi.)

Tóth Csaba polgármester: A Vöröskereszt helyi szervezete beszámol az önkormányzatnak 2013. évi működéséről.
Kéri, akinek a napirendi ponttal kapcsolatban kérdése, hozzászólása van, tegye meg!

Kérdés, hozzászólás nem hangzott el.

Kéri szavazzanak arra vonatkozóan, hogy a Vöröskereszt helyi szervezetének 2013. évi működéséről szóló tájékoztatót tudomásul veszik.

Kéri aki egyetért a javaslattal, kézfeltartással szavazzon !

Lesenceistvánd Község   Önkormányzat  Képviselő-testülete 4 igen  szavazattal, ellenszavazat és tartózkodás nélkül  meghozta  a  következő:

34/2014.(V.8.)


            


        H a t á r o z a t o t 

Lesenceistvánd Község Önkormányzat Képviselő-testülete a lesenceistvándi Vöröskereszt Szervezet 2013-as tevékenységéről szóló tájékoztatót tudomásul veszi. 
Tóth Csaba polgármester: Megköszöni a képviselő-testület tagjainak a  részvételt,  az  ülést  17.25 perckor  bezárta.

K.m.f.

    Tóth Csaba 



          Dr. Gelencsér Ottó                                               
      Polgármester                                                             Jegyző  

